128 höfðu svo mikla kosti fram yfir þá íslenzku , sem voru mis - jafnir að gæðum , að þeir ruddu sér alveg til rúms á tveimur árum . Mér er í barnsminni , hversu mikið umtal þessi nýjung vakti , ekki einungis hjá Borgfirðingum , þar sem allir luku upp sama munni , er ljáir þessir voru nefndir , heldur einnig hjá Húnvetningum og Skagfirðingum , sem þá voru oft á ferð til Suðurlands . Áttu þeir enn verri aðstöðu með íslenzku ljá - ina , þar sem engir birkiskógar voru til að vinna úr kol , en ekki var hægt að hitta á herzlu á þeim , nema með viðarkol - um . Með skozku ljáunum fóru menn að heyja betur og jafn - ar . Áður voru það aðeins hinir lagnustu , sem eggjuðu vel ljái sína . Fyrstu ljáblöðin voru líka úr góðu stáli og mjög bitgóð . En þann galla höfðu þau , að þeim var hætt við að rifna , ef þau mættu snöggri sveigju eða rákust í stein . Þá voru einstakir ( menn að kveikja bætur á þessar rifur . Bættu þeir með pjötlum úr gömlum ljáblaðabrotum . Tæplega mun sú nýtni hafa borgað sig , því að vont var að slá með bættum ljáum . Ekki verður það gagn lagt til verðs , sem Torfi vann íslenzkum sveitabændum með ljáum þessum . Varð hann að vonum vinsæll af því . — Geta má þess , að ein af fremstu húsfreyjum Borgarfjarðar um langt skeið er dóttir Torfa . Það er Ragnheiður í Arnarholti , ekkja Hjartar Snorrasonar alþingismanns . Þótt Borgfirðingar nytu Torfa ekki lengi , sem héraðsbúa , varð hann þeim sem öðrum landsmönnum til nytsemdar , eftir að hann setti búnaðarskólann á fót í Ólafsdal . Nokkrir ungir bændasynir héðan sóttu skólann . Meðal þeirra voru Ólafur Stefánsson í Kalmanstungu , Daníel og Zóphónías , synir Hjálms alþingismanns á Hamri , Sæmundur Eyjólfsson frá Hvammi o . fl. — Voru þeir við bóknám á vetrum , en unnu á sumrum undir stjórn Torfa . Vakti hann alla til starfa og kapps , sem vaknað gátu . Allir voru hrifnir af þessum mikla hæfileika - og mannkostamanni . Breiddist fljótt út frá hon - um bæði þekking og áhugi , ekki einungis til þeirra , er hjá honum lærðu , heldur og til bænda í nærliggjandi héruðum .